Mount Terror (Antarktída)

Mount Terror je čadičový štítový vulkán, ktorý sa nachádza na východnej časti Rossovho ostrova pri pobreží Antarktídy. Objavil ho sir James Clark Ross a pomenoval podľa svojej druhej lode HMS Terror. Sopka je vysoká 3 230 m, na ostrove sa nachádzajú aj ďalšie vulkány (napríklad Erebus). Nachádzajú sa na ňom početné troskové kužele a dómy na svahoch štítu, ktorý je takmer úplne pokrytý snehom a ľadom. Je druhou najväčšou sopkou z celkových štyroch na Rossovom ostrove, ale je zatienený svojím susedom, činnou sopkou Erebus, 30 kilometrov na západ.

Skaly na vrchole neboli podrobené výskumu, ale na nižších miestach boli objektom vedeckého skúmania a ich vek sa pohyboval od 820 tisíc rokov u najmladších až po 1,75 milióna u najstarších. Nevykazuje žiadne známky sopečnej aktivity v mladšom období. Prvovýstup na Mount Terror podnikla novozélandská expedícia v roku 1959.

Referencie

Pozri aj 
 Zoznam sopiek Antarktídy

Zdroj 

Sopky Antarktídy
Štítové vulkány
Vyhasnuté sopky
Vrchy v Antarktíde
Trojtisícovky v Antarktíde